Els Jaume I tornen a la normalitat: 21 Nobel en el jurat que es reunirà a València el 6 i 7 de juny\n'ElPaísEnElQualCreiem': La crida de la Fundació a reconéixer a València i Espanya com a potència investigadora a més de turística\nLa 34 edició dels Jaume I torna a la normalitat amb un jurat integrat per 21 Premis Nobel que tornarà a reunir-se a València de forma presencial els dies 6 i 7 de juny per a decidir els sis guardons d'entre les 182 candidatures presentades, el 18% d'elles dones.\nEl president i vicepresident de la Fundació, Javier Quesada i Vicente Boluda, han presentat la nova edició en un autobús turístic com a crida d'atenció perquè València i Espanya a més de ser potències turístiques siguen també reconegudes com a potències investigadores i d'innovació: "Creiem en una societat que crea".\nEnguany, el jurat dels guardons estarà compost per vora un centenar de persones, de les quals 21 són Premi Nobel en diferents disciplines, i tres d'ells assistiran per primera vegada com a jurat a València. Es tracta del doctor Paul Milgron, Premi Nobel de Ciències Econòmiques 2020 (Estats Units); el doctor David Julius, Premi Nobel de Medicina 2021 (EUA) i el doctor David McMillan, Premi Nobel de Química 2021 (Escòcia).\nDe les 182 candidatures presentades, 26 són per a la modalitat d'Investigació bàsica; 15 a Economia; 38 a Investigació Mèdica; 21 a Medi ambient; 24 a Noves Tecnologies i 38 a Emprenedor. Entre les persones remitents es troben prestigiosos professors d'universitats, institucions acadèmiques i investigadors de centres d'investigació nacionals.\nD'ells 33 candidatures són de dones, el 18%. Sobre aquest tema, Quesada ha recordat que la participació és "lliure", per la qual cosa "si no hi ha més dones és perquè no es presenten" i ha mostrat el desig de la Fundació que la seua participació vaja en augment.\nEl vicepresident de la Fundació ha explicat que la campanya s'ha enfocat com si fóra una iniciativa de turisme amb l'objectiu de comunicar qual és #ElPaísEnElQualCreiem per a "recolzar totes les iniciatives que busquen creure a crear". Així, igual que les empreses que creen "una riquesa que és repartida entre els treballadors, la ciència crea coneixement per al benefici de les persones".\nPer açò, es volen presentar aquesta edició dels premis com un nexe a l'activitat turística en aquesta tornada a la normalitat i recordar que encara que hi ha ara temes "urgents" també hi ha altres "importants" --la ciència, la investigació i la innovació-- que no es poden descurar perquè "donaran els seus fruits i ens faran progressar".\nD'aquesta manera, s'ha volgut imitar els antics cartells de Turisme d'Espanya, però incloent alguns elements actuals que representen també eixe costat més innovador del nostre país. De fet, ressalta que són molts els investigadors que vé perquè tenim "institucions capdavanteres, però també per la nostra qualitat de vida".\nEl primer dia, enguany el 6 de juny, els Premis Nobel visitaran nombrosos instituts i centres d'investigació d'interés, principalment de València, però dos premis Nobel també estaran a Castelló, altres dos a Alacant i un d'ells a Saix, i l'endemà, 7 de juny, la jornada arrancarà a Capitania General amb la lectura de la Declaració dels Premis Nobel.\nDesprés, tindrà lloc les reunions dels jurats en les quals es deliberaran qui són els sis guardonats de la 34 edició, que seran proclamats en el Palau de la Generalitat a càrrec del president, Ximo Puig.


La mirada del balcó: Banyistes de South Beach - Relats Conjunts\n- Passa'm el llargavistes, ràpid!- va manar en Pepitu a la Cinta, la seva promesa.\nEn Pepitu va guaitar a través de les lents, esforçant-se per controlar els nervis. Allò era increïble. No havia vist res semblant d'ençà que havia aparegut a tots els diaris del país la fotografia de la duquessa de Berry submergint-se a les aigües de la platja de Dieppe .\nSi els ulls no l'enganyaven (i amb els binocles havia comprovat que no) la sorra de la platja de la Fosca, normalment ocupada per petites embarcacions de pesca, avui era plena de dones. N'hi havia de grans i de joves, de morenes i de rosses, de molsudes i de seques... això sí, totes estrangeres. I totes duien un vestit de bany minúscul. En Pepitu no se'n sabia avenir. Quin pet de cames! Quins escots! Quines pells més amoroses!\nVa abaixar els binocles per recuperar l'alè i fou llavors quan ensopegà amb la mirada de reprovació de la Cinta.\n- Al final farem tard a la primera missa... no has pescat prou per avui?\n- Sí, ara marxem, espera un moment, amor\n- Que estrany- va pensar en Pepitu mentre forçava la vista a través de l'aparell, que carai... HOMES! Hi havia dos homes entremig d'aquell bé de Déu de sirenes. No s'ho podia creure. Com ho havien aconseguit? Hauria donat una cama per saber-ho. Una cama i els dos braços!\n- Marxem ja?- va insistir la Cinta.\nEn Pepitu va virar la nau d'un cop de timó.\n- Allà segur que trobarem un grapat de crancs- va dir. -No pateixis, si no arribem a la primera missa, ja arribarem a la segona-.\nLa meva participació a Relats Conjunts Juny 2014.\nPublicat per Loreto Giralt Turón a 10:32\nEtiquetes de comentaris: JOCS LITERARIS, RELATS\nJoana 22 de juny de 2014 a les 11:55\nAquest Pepitu s'ha de fer perdonar! :)\nLoreto Giralt Turón 24 de juny de 2014 a les 9:30\nO no... :)\nM. Roser 22 de juny de 2014 a les 12:29\nHe, he, molt espavilat aquest Pepito, no sé si trobarà algun grapat de crancs, però si alguna sirena...\nTrobo que hi ha molt de contrast entre el matrimoni conservador i la modernitat de les banyistes...\nLoreto Giralt Turón 24 de juny de 2014 a les 9:32\nDe tant en tant, li toca, pobre. Bon sant Joan, Roser\nCarme Rosanas 22 de juny de 2014 a les 12:41\nPobre Pepitu... No era lloc que volia ser! Bé ho havia d'intentar!\nI segur que li va costar decidir-se, Carme\nxavier pujol 22 de juny de 2014 a les 13:21\nLa Cinta, si s'ho proposa, pot buscar-hi el cantó positiu. Ella també és una sirena. I si el Pepitu és pescador, segur que pica.\nLoreto Giralt Turón 24 de juny de 2014 a les 9:33\nSí, veure si se n'adonen, Xavier\nSícoris 22 de juny de 2014 a les 13:54\nAlgú li hauria de regalar una canya a la Cinta. Segur que ella també en farà bon ús.\nLoreto Giralt Turón 24 de juny de 2014 a les 9:34\nUi, no sé, hauria de superar molts prejudicis, però potser sí!\nXeXu 23 de juny de 2014 a les 0:29\nEm sembla que la Cinta no arribarà a la segona missa tampoc. En Pepito ha pres una decisió, la força de la natura el crida. Més val que es vagi acostumant, que em sembla que el seu home encara no ha pescat prou avui.\nLoreto Giralt Turón 24 de juny de 2014 a les 9:35\nPotser portava massa temps fent veure que no sentia la "crida", l'home!\nGlo.Bos.blog 23 de juny de 2014 a les 2:54\nNo sé si pescarà gaires "crancs" amb la Cinta al costat...\nClar que ella també pot provar de tirar l'ham!\nLoreto Giralt Turón 24 de juny de 2014 a les 9:37\nEm sembla que li és igual això, al Pepitu. I sí, la Cinta podria tirar l'ham, hi ha menys "sirenus" però no se sap mai :)\nElfreelang 23 de juny de 2014 a les 3:37\nm'ha agradat aquest relat molt ben ambientat en l'epoca i amb una mica de picant, carai amb el Pepito!\nLoreto Giralt Turón 24 de juny de 2014 a les 9:38\nBruixeta 24 de juny de 2014 a les 1:48\nen sembla que poc pescara en Pepito i menys amb la Cinta ;)\nMai se sap, quan l'instint crida...\nmontse 26 de juny de 2014 a les 12:54\nHo havia d'intentar, ara cal esperar que la Cinta es decideixi a fer el pas.\nRafel 28 de juny de 2014 a les 12:24\nJa em veig el lluç a l'aigua i la Cinta de rebot, en faran una bona sopa de peix.


Figueres, Swimfaster i GEN Roses pugen al podi en el català Màster Open - Empordà\nFigueres, Swimfaster i GEN Roses pugen al podi en el català Màster Open\nToro, Cufí, Aznar, Barris, Pujol i Pujulà destaquen en un campionat que se celebra a Barcelona\nEMPORDA.INFO 15.01.2019 | 11:52\nEls nedadors del CN Figueres al campionat\nEn el Campionat de Catalunya de Natació Open Master, celebrat a Barcelona el cap de setmana passat, el Club Natació Figueres va aconseguir medalles mitjançant Manel Toro -una de plata en 200 m lliures i una de bronze en 100 m lliures- i Carles Cufí -una de bronze en 100 m braça. El club figuerenc també hi va nedar amb Teresa Bonet, Francesc Pérez i David Oliva. En aquest esdeveniment també hi era el Club Natació Swimfaster de Salt, amb un total de 13 nedadors que es van emportar cinc medalles d'or, dues de plata i tres de bronze. En clau altempordanesa, el jonquerenc Sergi Aznar es va penjar dos ors i un bronze i la llançanenca Susana Barris un or i un bronze.\nEls nedadors del CN Swifaster\nL'altre representant altempordanès, el Grup d'Esports Nàutics de Roses, hi va prendre part amb Pau Pujulà i el també tècnic Jaume Pujol, que a més d'assolir millors marques personals van aconseguir dues medalles en les proves 400 m lliures i 200 m braça.\nEls nedadors del GEN Roses, Jaume Pujol i Pau Pujolà\nNou partits per atrapar el Múrcia i pujar a la LEB Or.


Estudiem ampliar l’acció del projecte Risqhydro | Diputació de Lleida\nInici / Estudiem ampliar l’acció del projecte Risqhydro\nEl diputat Antoni Navinés a la Seu d'Urgell, on el conseller d’Interior, Jordi Jané, ha presidit aquest divendres la presentació dels projectes del CAT 112 i de la Direcció General de Protecció Civil\nDavant el gran interès mostrat per les autoritats de l’aigua dels departaments de l’Hâute Garonne i Pirineus Orientals, la Confederació Hidrogràfica de l’Ebre i el Departament d’Interior de la Generalitat de Catalunya\nAquest projecte liderat per la Diputació de Lleida ha instal·lat 32 sensors a les capçaleres dels rius per alertar sobre possibles riuades i així prevenir municipis i càmpings\nEl Centre de Coordinació Operativa de Catalunya se suma al projecte per rebre les dades dels sensors instal·lats als rius dels Pirineus\nLa Diputació de Lleida estudia estendre l’acció del programa RisqHydro i preparar un segon projecte davant el gran interès mostrat per les autoritats de l’aigua dels departaments de l’Hâute Garonne i Pirineus Orientals, la Confederació Hidrogràfica de l’Ebre i el Departament d’Interior de la Generalitat de Catalunya en aquest projecte liderat per la Diputació de Lleida.Així ho ha anunciat el diputat Antoni Navinés a la Seu d’Urgell, on el conseller d’Interior, Jordi Jané, ha presidit aquest divendres la presentació dels projectes del CAT 112 i de la Direcció General de Protecció Civil. Una de les novetats que han presentat és la cessió de les dades dels sensors instal·lats als rius dels Pirineus al Centre de Coordinació Operativa de Catalunya (CECAT). Fins ara aquestes dades estaven a disposició exclusiva dels consells comarcals i els municipis.\nEn la seva intervenció, Navinés també ha destacat que “aquest sistema és important per la seguretat dels municipis i dels càmpings, que també presenten un elevat risc de patir les conseqüències dels aiguats”.\nIgualment, ha recordat que Arantec Engineering, que ha portat a terme el projecte RisqHydro, és una empresa nascuda al CEI de la Val d’Aran.\nLa primera experiència amb aquests sensors es va efectuar a la primavera de 2013 a la Val d’Aran. La prova pilot va ser l’inici de la posada en marxa del projecte que avui en dia ajuda a alertar les crescudes dels rius.\nAquest projecte, amb un pressupost executat d’uns 370.000 euros, ha permès implantar un sistema d’alerta primerenca davant episodis de riuades en zones de muntanya que consta de 32 estacions sensores, una base de dades, un software d’anàlisi al núvol, i un interfaç de comunicació amb els usuaris basat en eines web i aplicacions de mòbil. El proveïdor que va guanyar la licitació es ARANTEC (una empresa nascuda al CEI de la Vall d’Aran).\nEls sensors s’han ubicat a cinc comarques de Lleida (3 a l’Alt Urgell, 4 al Jussà, 8 al Pallars Sobirà, 4 a l’Alta Ribagorça i 9 a la Val d’Aran) i també a la part francesa de la Garona, amb 4 sensors a la zona de St. Beat.\nLa Seu d’Urgell, 8 d’abril de 2016\nEl diputat Antoni Navinés anuncia que la Diputació de Lleida estudia ampliar l'acció del projecte RisqHydro\nEl diputat Antoni Navinés afirma que aquest sistema és important per la seguretat dels municipis i dels càmpings


Althaia i UManresa reforcen la seva col·laboració en l'àmbit acadèmic - Regió7 :: El Diari de la Catalunya Central\nAlthaia i UManresa reforcen la seva col·laboració en l'àmbit acadèmic\nEls nous professionals d'infermeria que s'incorporin a la Fundació Althaia faran un curs formatiu liderat conjuntament per la direcció d'Infermeria d'Althaia i el campus Manresa de la UVic- UCC-Fundació Universitària del Bages. D'aquesta forma es reforça la col·laboració en l'àmbit acadèmic entre UManresa i Althaia.\nEl director general de la FUB, Valentí Martínez, i el director general d'Althaia, Manel Jovells, van signar dilluns l'acord que regula aquesta col·laboració.\nAquest curs, acreditat per la UManresa-FUB, permet fer un acompanyament reglat des del món acadèmic al laboral. Per això, durant el període formatiu, que dura entre tres i cinc setmanes, els nous professionals d'infermeria estaran supervisats per un tutor. A més, realitzaran una formació teòrica on-line i duran a terme pràctiques assistencials al lloc de treball que ocuparan a Althaia.


Ara Malikian, Moncho i Pep Cruz actuaran al Flamingo – Arxiu d'actualitat local\nAra Malikian, Moncho i Pep Cruz actuaran al Flamingo\nSegons Informa El Punt Avui L’auditori i sala de festes Flamingo del port vell de Sant Feliu de Guíxols –el local abans conegut com Las Vegas– ja ha estat escenari de diferents espectacles, com ara un festival de guitarra, però aquest Nadal posarà en marxa la seva primera programació regular d’actuacions, amb noms destacats com ara l’actor Pep Cruz, el cantant Moncho, el violinista Ara Malikian i la cantant i ballarina Regina Do Santos. El mateix dia de Nadal s’obrirà aquesta programació amb dues funcions de la comèdia teatral Top model (19 h i 21.30 h), protagonitzada per Pep Cruz, Noël Olivé i Jordi Coromina.\nEl dissabte 4 de gener hi tindrà lloc un concert de Moncho (23 h), dins la seva gira commemorativa 50 anys de boleros. El dissabte 1 de febrer arribarà al Flamingo un dels espectacles musicals per divertits i imaginatius de les últimes temporades, Pagagnini, a càrrec del violinista Ara Malikian i la companyia Yllana.\nEl dissabte 15 de febrer actuarà a la sala guixolenca la coral Barcelona Gospel Messengers, que ha assolit força notorietat gràcies al programa Oh happy day de TV3. D’altra banda, també hi ha prevista una gran revetlla de Cap d’Any i, per carnestoltes, l’actuació de Brasil Dancers & Regina Do Santos. Per més endavant també hi ha previstes actuacions de l’humorista i imitador Pep Plaza, Chenoa, Tomeu Penya, Albert Pla, Max Sunyer Trio, The Mamzelles i l’espectacle ¡Muu!2, una sàtira del món de la tauromàquia produïda per Yllana. Les entrades anticipades per als espectacles del Flamingo es poden adquirir a Magatzems Valls, Sol Negre, Ticketmaster i Atrápalo.\nXI Guateque 60’s\nLa sala Flamingo també serà l’escenari, dissabte, de l’XI Guateque 60’s, organitzat per l’Associació d’Amics de la Música dels Anys 60 (23 h, 12 i 15 euros), que inclourà l’actuació del grup guixolenc The Hound Dogs.\nEl Ballet Imperial Rus, al teatre\nLa direcció del Flamingo també ha programat una actuació fora del local, la del Ballet Imperial Rus, que tindrà lloc dilluns al Teatre Auditori Narcís Masferrer de Sant Feliu de Guíxols (19.30 h), on aquest prestigiós ballet representarà El Trencanous, de Txaikovski.\nEl Ballet Imperial Rus va ser fundat el 1994 per la gran ballarina Maia Plissétskaia, que va ser la seva presidenta d’honor i assessora general fins al 2004. El seu director artístic és un dels més famosos ballarins russos, Gediminas Tarandá, que va ser solista principal del Teatre Bolxoi de Moscou entre el 1980 i el 1994. La companyia té la seva seu al Teatre Novaia Òpera de Moscou.\nAra Malikian, Moncho i Pep Cruz actuaran al Flamingo added by Redacció on 03/12/2013


Daliniant! – El Cabàs\nMadrid s’omple de Dali i aquí, a casa seva restem al marge. Una gran retrospectiva a 1000km que ja venia de Paris, ens allunya del geni, i de la possibilitat de gaudir de la seva obra. Però això serà l’excusa per llegir biografies seves, analisis de les seves obres, algun article traspapelat i fins i tot antics i vells apunts de la universitat.\nBuscar frases celebres que ell va dir, o reflexions al voltant de la seva obra que amb poques paraules puguem abarcar tot el seu imnens univers artistic.\nI no sé si en seré capaç….\nDe moment llegirem… i més endavant, si en podem treure quelcom amb sentit, en farem una crítica des de la llunyania, que és l’únic que podem fer, per ara…\nDali i la seva obra és d’aquelles que ens hi apropem amb una sensació estranya, de no saber si entendrem el que ens diu, però també facinats per un domini i control del dibuix impresionant. I us parlo del pintor, i no tant de l’artista, perquè crec que cal diferenciar-los i sovint allò que ens meravella d’un ens pot fer tirar enrera davant de l’altre.\nEl pintor és meravellos, incisiu, clarivident, mistic i encantador- L’artista és arrogant, transgressor, incòmode, i incompres. I això sovint genera conflictes emocionals interns per aquells ciutadants que sense massa coneixements tècnics que els del simple espectador, aquell que vol mirar i vol que allò que veu li sigui agradable als ulls, vol veure en l’artista les mateixes sensacions que en el pintor. I sovint no passa. dalí és molt Dalí, en totes les seves vessants.\nLa voluntat del Centro de Arte Reina Sofia de Madrid és retornar a Dalí el que és del pintor Dalí, deixar enrera l’artista, l’excèntric, i recuperar l’obra com a tal, la tela, la pintura, l’art, i deixar de banda el que l’envolcalla, l’entron de l’autor. Aquesta primera premisa m’agrada!\nDaniel Girald Miracle, analitza l’artista també com a tal, deixant de banda l’embolcall d’aquells que en el seu temps el van titllar de boig i que van pronosticar que no arribaria enlloc. Ara el temps dona la raó a un home que ha desenvolupat una gran i extensa obra pictòrica que s’ens obre davant nostra perquè la descobrim.\nSeguirem pas a pas, descibrint noves imatges, quadres desconeguts, i si entremig s’hi cola l’exentric artista, potser també ens farà gràcia. De fet passat els anys, moltes de les coses que va fer ja no són ara, actualment, ni tant transgressores, ni avanguardistes.\nQue hagues fet dalí amb les xarxes socials??? Una pregunta inquietant per algú qe va controlar les masses i la opinió pública envers la seva persona d’una manera magistral!!! Seguirem el camí que ens marca la seva bona obra, i a veure fisn on ens porta…..\ncrist de sant juan de la cruz\nPublicat el 8 agost 2013 8 març 2014 Autor Estel Armengol GinestíCategories CRITICA D'ARTEtiquetes CRITICA D'ART, Madrid, principal, Salvador Dalí\nAnterior Entrada anterior: les portes del paradis\nSegüent Entrada següent: una història de 9 mesos


La dibuixant Amparo Sard inaugura l’exposició “El naixement de la Tragèdia” - Terrassa Informa!\nInici » Notícies » Notícies Generals » Cultura » La dibuixant Amparo Sard inaugura l’exposició “El naixement de la Tragèdia”\n24 Setembre 2014 a 16:00\nLa dibuixant Amparo Sard inaugura l’exposició “El naixement de la Tragèdia”\nL’artista mallorquina presenta un anàlisi de la identitat humana\nImatge de l’exposició del web del CDMT\nAmparo Sard es va donar a conèixer per l’habilitat i la tècnica amb el paper perforat i les seves creacions audiovisuals. Tot i que ha presentat les seves obres a Alemanya, França, Itàlia, Holanda, Bèlgica, Estats Units, Japó, Canadà, Mèxic i Espanya, és la primera vegada que exposa a Terrassa. De fet, la mostra ha estat planificada de manera expressa per l’Espai Zero del Centre de Documentació i Museu Tèxtil (CDMT), fet que recupera l’etapa d’exposicions d’artistes actuals que treballen l’art a partir de materials relacionats amb el sector tèxtil.\nEl naixement de la tragèdia mostra la vessant més íntima i retrospectiva de la consciència humana. Segons ha declarat l’autora, l’obra prové de l’observació dels éssers humans que necessiten encabir-se dins el col·lectiu per protegir-se. Ens fa entendre que només encarant-nos a nosaltres mateixos entendrem que la identitat és fràgil i incontrolable. L’obra potencia l’autoconeixement com a necessitat estètica de la bellesa hel·lènica i el respecte dels límits de l’individu.\nL’obra de l’artista mallorquina s’estrenarà el proper 28 de setembre a l’Espai Zero del CDMT a les 12h. L’exposició es podrà visitar fins a mitjans de novembre.\n#Amparo Sard #art #CDMT #cultura #Espai Zero #exposicions #museus\nLa Xarxa de Museus Locals incorporen nous elements en la llengua dels signes\nLa Xarxa de Museus d’Art de Catalunya es constitueix per a impulsar el patrimoni català\nEls museus de la XML superen per primer cop el milió de visitants\nActivitats al CDMT durant el mes de març\nLast reply was 24 Setembre 2014\nView 24 Setembre 2014\nLa dibuixant Amparo Sard inaugura l’exposició “El naixement de la Tragèdia” http://t.co/KBtLAiO9oe @cdmtextil


L'Ajuntament de Girona només ha concedit vuit canvis d'ús de locals en planta baixa per convertir-los en Ajuntament de Gironahabitatges Tampoc, però, hi havia gaires sol·licituds. Entre el 2019 i el 2020 van obrir-se dinou expedients per 28 pisos i molts encara estan en tràmit i estudiant si poden ser vàlids.\nLa possibilitat de canviar l'ús d'un local per transformar-lo en un pis, complint els requisits que ho facin possible, sempre ha existit, però fa uns anys l'Ajuntament en va facilitar l'obtenció desvinculant la petició de canvi d'ús d'una entitat del nombre d'habitatges existents en l'edifici. D'aquesta manera es volia augmentar el parc d'habitatges a la ciutat. Amb la crisi pels estralls de la pandèmia, molts baixos comercials han quedat buits i més d'un propietari pot buscar en aquesta alternativa una sortida al seu negoci.El 2019 hi va haver vuit peticions per fer nou habitatges i se'n van atorgar dos. De la resta, en dos expedients van desistir voluntàriament els propietaris, un es va denegar perquè no podia complir amb els requisits d'habitabilitat i tres expedients per quatre pisos van quedar en tramitació.


DIARI DE L'EXORCISTA: INFINIT\nHi ha dies en els que sembla que tot torna a començar, com en un infinit cicle repetitiu i reiteratiu. Dir les mateixes coses en resposta a les mateixes preguntes; adoptar la mateixa actitud davant les mateixes actituds; passar de la il·lusió del que acaba d'obrir els ulls i afronta un nou dia a la decepció més profunda del que comprova que ha sigut igual que l'anterior, sense haver aconseguir res positiu...\nAvui ha sigut -com ahir, com...- un d'aquests dies.\nNo parlaré del matí, no s'ho mereix. Ha arribat un moment en el qual ja poques coses mereixen ser destacades i només hi ha coses per ser avorrides i rebutjades. De la tarda, només la visita al metge amb un familiar i la visita -aquesta pròpia- al dentista, mereixen avui algun pensament meu. El dentista mereix alguna cosa més que un pensament: un mal pensament i dolor, molt de dolor! També obviaré contestes a correus surrealistes sobre temes massa amanits i que no porten enlloc. Qui vulgui fer foc per apagar-lo, que l'encengui solet!\nMalgrat tot, avui he aprés molt. Sí, amb la meva avançada edat i encara aprenc coses. Avui he aprés a començar a desaprendre. També he començat a despreocupar-me per tot allò del que es volen -ni en saben ni poden... i ho saben!- preocupar d'altres. No vull fer nosa i penso que en aquesta vida, el millor és deixar que tothom faci el que pensa que ha de fer. També he començat a adquirir el do de la invisibilitat. Alguns també en diuen divinitat: estar a tot arreu i enlloc, alhora.\nUna amiga em trucava i em preguntava si tenia algun conte mig començat, alguna idea que em voltés pel cap sobre una situació en la trama d'un relat que ella ha començat fa uns dies. I tant que en tinc!!! Més de tres-cents, per ser exactes!!! Malgrat això, sempre és millor una idea nova a un refregit d'idees velles. Tot plegat, per crear una situació argumental, només calen dos elements, per distants i inconnexes que siguin. Què tenen a veure un ou i una sabata? Res, oi? Doncs es poden formar moltes combinacions amb aquests dos elements. Una sabata que trepitja un ou? Una gallina que pon un ou en una sabata vella?... I així fins l'infinit.\nLa vida és igual. Les relacions més inversemblants, en ocasions unides només per sentiments o caràcters complementaris -com el covard i el pilota- creen mil combinacions i situacions grotesques que poden servir per inspirar-nos un relat o una història. Només cal observar, tenir reflexos a l'hora de prendre notes -ja sigui escrites o mentals- de frases, gestos, contradiccions, comentaris, comportaments, etc. Tot això, passat pel sedàs de la caricatura i fet arribar a l'extrem de l'exageració -ja sigui còmica o tràgica-, tot accentuant-ne els punt àlgids, ens permetrà crear un nou món paral·lel en el que els personatges arriben a ser més humans -en el sentit vulnerable i imperfecte- que les pròpies persones en les que es basen.\nDoncs bé, aquí ho deixo per avui. Una mica de fruita i a plegar l'orella, que demà pot ser un gran dia -malgrat no en tingui gaires garanties ni esperances- i no voldria que els moments de gloria i/o vergonya d'alguns m'agafessin mig adormit o despistat, i perdés l'oportunitat d'enriquir i augmentar la meva galeria de perfils de la natura, de la que jo en sóc l'exemplar més singular.\nInvocat per L'EXORCISTA a 20:09\nEtiquetes de comentaris: DIARI PERSONAL, FAUNA DIVERSA, JOCS REUNITS, PATONS, RELATS, RETRATS, SURREALISME\nsa lluna dimarts, 06 de març, 2012\nEspero no interrompre el teu somni, ni tan sols destorbar el teu sopar.\nNomés deixar-te unes paraules ... la teva reflexió m'ha deixat amb mal gust de boca.\nDesangelat? No crec!\nDe vegades sento aquesta mateixa sensació que descrius, un nou dia, què ha de nou?\nAleshores "desando" tots els camins a la recerca d'alguna cosa que em pugui sorprendre. Prenc un camí diferent per anar a treballar, obro calaixos que fa temps que no he endreçat, visito llocs on mai m'he perdut, preparo un dinar canviant els ingredients ...\nAltres vegades, són les persones que em sorprenen, encara que cada cop menys.\nSaps? El dia que desaparegui la meva capacitat de sorprendrem, ja no hi seré.\nDolços somnis amic.\nmaria dimarts, 06 de març, 2012\nEs tracta de saber trobar les petites coses que fan que el dia sigui diferent.\nL'EXORCISTA dimarts, 06 de març, 2012\nNo destorbes, no et preocupis.\nNormalment, tinc temporades com aquesta. Potser és que em sap greu veure segons quines coses i em decepcionen d'altres.\nUna manera que no t'afectin les coses és que no t'importin. El dia que no m'importin segons quines coses, ja no valdrà la pena llevar-se al matí.\nDolços somnis i que es transformin en realitat!\nHola Maria, guapa!\nUi!!!! La resposta anterior sembla ser que s'ha duplicat!!!!\nPotser aquesta és una de les petites coses que dius. Potser sí.\nUn petó molt fort!!\nsa lluna dimecres, 07 de març, 2012\nJa veus si basta poc per rompre amb la quotidianitat i,\na mi, m´has fet somriure ;)\nBessets de bon dia.\nL'EXORCISTA dimecres, 07 de març, 2012\nHola Sa Lluna,\ndoncs si t'he fet somriure, ja ha valgut la pena viure aquest dia. Petites coses com aquesta són les que em fan continuar confiant en la salvació de la espècie humana.\nUn besset...o dos... o tres....!!!\nEL CARRIL DE LA DRETA\nMÉS MANUALITATS I UN PENSAMENT\nTRUCADES I MANUALITATS\nJOCS DE MANS AL PARADÍS\n(NO) DIR LES COSES.\nESGOTAMENT I DECEPCIÓ!\nMARSUPIALS I ALTRA FAUNA\nCERVESA I TAPES\n...I REESCRIC EL MEU FUTUR.


Bill Clinton demana mantenir baixos els preus dels medicaments contra la sida\nAconseguir més fons perquè els preus dels medicaments contra la sida continuïn baixos. Aquesta va ser la petició de l'expresident dels Estats Units en la seva intervenció durant la conferència internacional sobre la sida que es du a terme a Mèxic.\n05/08/2008 - 10.12 Actualitzat 05/08/2008 - 13.53\nL'expresident Bill Clinton va demanar més recursos perquè els medicaments contra la sida no s'encareixin. El demòcratra considera que caldrà un 50% més de finançament en els propers dos anys per poder continuar amb el programa d'accés als medicaments. Tot i que el nombre de persones amb VIH al món ha disminuït, les darreres dades indiquen que les taxes d'infecció continuen augmentant en alguns països. Clinton va destacar en la conferència que se celebra a Mèxic que "queda molt per fer: expandir la prevenció, el tractament i la cura i enfortir els sistemes de salut subdesenvolupats", i va recordar les dificultats afegides per als malalts de la sida que suposa l'increment dels preus del petroli i dels aliments.\nMèxic, capital de la lluita contra la sida


Ajuntament de Vilassar de Dalt/Pla de Mobilitat de Vilassar\nData i hora oficials: 07/07/2022 11:53\n/ Pla de Mobilitat de Vilassar\nParticipeu en l'elaboració del nou Pla de Mobilitat de Vilassar!\nL’Ajuntament, amb el suport de la Diputació de Barcelona, està tirant endavant un procés participatiu per definir el Pla de Mobilitat 2020-2025. Aquest procés, obert a tothom, té com objectiu conèixer i dissenyar conjuntament el futur de la mobilitat del municipi.\nEl Pla de Mobilitat 2020-2025 vol definir les estratègies de futur en matèria de mobilitat. En línies generals es tracta d’establir prioritats clares pel que fa a l’ocupació i ús de l’espai públic en termes de mobilitat, posant especial èmfasi en el foment dels desplaçament més sostenibles, la cohesió social i la defensa del medi ambient, tot garantint una millor qualitat de vida per a totes les persones que resideixen, treballen i desenvolupen les seves activitats al municipi.\nDurant el darrer trimestre del 2019 s'han dut a terme activitats participatives per tal de recollir propostes i opinions dels ciutadans i ciutadanes amb la finalitat de complementar i enriquir conjuntament les propostes tècniques resultat de la diagnosi inicial.\nPer tal d'enfortir el procés participatiu i el desenvolupament del Pla de Mobilitat s'ha creat una Comissió de Seguiment amb persones representants del Consell de Seguretat i Mobilitat i dels diferents grups de treball. Aquesta Comissió és l’encarregada de donar suport a la difusió del procés, revisar els resultats i dotar de transparència tot el procés. En aquest sentit, farà el seguiment de l'aprovació, desenvolupament i avaluació de tot el Pla de Mobilitat 2020-2025.\nUn cop tancada la diagnosi participada, el Pla es troba en la fase propositiva. Un cop elaborat un primer document amb les propostes sorgides de les darreres sessions participatives, s'obre un nou formulari per participar online i es convocaran els darrers tallers participatius a finals del mes d'octubre. Un cop acacat tot el procés participatiu s'inclouran els resultats que es considerin pertinents i viables en el Pla de Mobilitat definitiu.\nConsulteu la diagnosi inicial de l'estat actual de la mobilitat al municipi:\nDiagnosi Pla de Mobilitat\nDiagnosi qualitativa Pla de Mobilitat\nPropostes Pla de mobilitat\nPodeu veure la presentació de les propostes al Youtube de l'Ajuntament:\nData i hora de la darrera actualització d'aquest contingut: 26-10-2020 17:05


Tianjin confirma que hi havia 700 tones de substància tòxica | Internacional | EL PAÍS Catalunya\nPren força l'opció de tracte de favor per connexions entre l'empresa i alts funcionaris\nTianjin 17 AGO 2015 - 20:59\tCEST\nUn policia atura un fotògraf que pretenia accedir a la zona que va ser evacuada a Tianjin, aquest dilluns. KIM KYUNG-HOON REUTERS\n“La responsabilitat principal, esclar, és de l'empresa. Però el Govern també en té una part. Perquè una empresa pogués guardar substàncies tòxiques a 500 metres d'edificis d'habitatges, una de dues, o la llicència d'emmagatzematge es va concedir de manera irregular o l'empresa va violar les condicions del seu permís i ningú la va controlar de manera adequada”, opina Li, de 36 anys. Li és un dels propietaris dels habitatges a la rodalia de les gegantines explosions de dimecres passat al port xinès de Tianjin que ja han deixat almenys 114 morts i 70 desapareguts. Juntament amb més d'un centenar dels seus veïns, es manifestava aquest dilluns per reclamar compensacions pels danys a la seva propietat.\nLi residia al complex residencial Haigangcheng, de 44 blocs de cases i un dels més afectats pel desastre. Assegura que els veïns no busquen protestar, només demanar ajuda per determinar el parador de residents del seu bloc encara no localitzats. També expressen temor sobre les veritables condicions de l'aire a la zona de la catàstrofe.\nLes companyies automobilístiques, entre les danyades en l'explosió\nLes explosions de dimecres al port de Tianjin van provocar danys edificis d'habitatges i oficines. Però també milers de vehicles dels grans fabricadors, importats i a l'espera de ser distribuïts. La xifra total podria superar els 10.000, afirma Reuters, una vegada que les automobilístiques hagin pogut valorar el total dels danys a la zona ara restringida.\nLa companyia Volkswagen AG ha confirmat que 2.700 dels seus vehicles van patir danys en els esclats i no podran ser venuts. La sud-coreana Hyundai calcula que tenia uns 4.000 automòbils estacionats a l'àrea, mentre que el projecte xinès de Renault ha confirmat danys a 1.500 dels seus 5.000 cotxes. Les entregues previstes d'aquesta marca a la Xina es veuran afectades aquest mes i el vinent. Altres fabricants, com Ford, Nissan i BMW, han indicat que els seus automòbils també s'han vist danyats, però encara no n'han conclòs la valoració.\nAllà, encara hi cremava el foc aquest dilluns, visible des de la línia de la zona d'exclusió de tres quilòmetres dictada per les autoritats i protegida per un cordó policial cada vegada més estricte. El tinent d'alcalde, Zhang Tingkun, reconeixia que s'han trobat 700 tones de cianur de sodi, una substància altament tòxica, en una àrea de 100.000 metres quadrats entorn del magatzem on van tenir lloc les explosions, una superfície equivalent a uns 25 camps de futbol. L'Ajuntament esperava recuperar-ne la major part al llarg del dilluns, abans que les pluges pronosticades per als pròxims dies puguin dificultar les tasques.\nCom Li, són molts els ciutadans que sospiten que va poder haver-hi irregularitats al sector públic que contribuïssin a l'accident, un dels pitjors desastres industrials en la història recent xinesa. Un altre dels manifestants, Zhuang Tao, de 35 anys i empleat de la petroliera estatal CNNOC, expressava el seu convenciment que Ruihai International Logistics, l'empresa que gestionava el magatzem de substàncies perilloses on es va produir l'explosió, “no va obtenir la llicència d'operacions de manera gaire legal”.\nLa possibilitat d'un tracte de favor a causa de connexions entre l'empresa i alts funcionaris xinesos pren força davant les informacions publicades per la prestigiosa revista econòmica Caijin, segons les quals el veritable poder a l'ombra després de Ruihai és Dong Mengmeng, fill de l'exdirector del Departament de Seguretat Pública del port de Tianjin.\nLa Fiscalia General xinesa ja va anunciar aquest cap de setmana que investigarà la possibilitat que funcionaris del sector públic cometessin irregularitats –“negligències o abusos de poder”, segons l'agència oficial Xinhua– que contribuïssin a precipitar la catàstrofe.\nDavant la desconfiança ciutadana, el diari oficial del Partit Comunista de la Xina, el Diari del Poble, ha tractat de calmar els ànims. “Per què s'hauria d'encobrir res sobre un accident industrial? No té cap base pensar que es protegeix cap funcionari”, assegura. Tot i que les garanties que busca oferir queden desvirtuades: un dels exemples que cita de justícia contra un alt funcionari fa referència a Zhou Yongkang, en un altre temps el totpoderós ministre de Seguretat Pública i a qui el règim va jutjar en una audiència a porta tancada.\nDesenes de bombers desapareguts després de les explosions de Tianjin\nTianjin evacua tres quilòmetres a la rodona de l’explosió\nVÍDEO La televisió xinesa mostra imatges aèries de la devastació a Tianjin\nUn veí: “Va haver-hi un núvol, com una bomba atòmica”\nLa falta de fe en el que puguin dir les autoritats és palpable entre la població. Malgrat les afirmacions, per activa i per passiva, dels alts funcionaris, que asseguren que les concentracions de substàncies tòxiques en l'aire i en l'aigua no aconsegueixen nivells nocius, molts ciutadans –i diversos membres dels equips d'emergència– llueixen màscares protectores.\nAls apartaments Tian Bin, al perímetre de la zona acordonada, un grup de joves mèdics en pràctiques espera que se'ls permeti accedir-hi per recollir les pertinences que van abandonar precipitadament el dia de l'explosió. Entre el soroll de vidres que s'apilen, i mentre contempla amb tristesa les portes i finestres rebentades en el que fins ara era la seva llar, la jove He, de 22 anys, no es vol treure la màscara protectora en cap cas.\n“No és que no cregui que les coses estiguin sota control, però… això no vol dir que no sigui una mica perillós. Pot ser que respirar no et mati, però sí que inhalis alguna cosa que no sigui completament sana. Poden passar moltes coses, que les proves realitzades no hagin estat exhaustives, o que el vent canviï. Esclar que estic preocupada”, sosté.\nUn col·lectiu pel qual el Govern xinès no sembla que s'haurà de preocupar és el dels familiars dels bombers desapareguts, que el cap de setmana van organitzar protestes públiques per exigir informació. El primer ministre es va reunir amb ells; també les autoritats municipals. Les famílies van rebre la promesa que els seus fills seran considerats “herois que van donar la seva vida pel poble”. Aquest dilluns ja no van participar en les protestes.


Studio Suzette – París - Reserveu amb Paris35\nStudio Suzette, París\nBonic estudi en un bon barri del centre de París, a només 20 minuts a peu o 10 en tren de la Torre Eiffel. Studio Suzette es troba en un dels districtes més elegants i cèntrics de París. Es tracta d'un petit estudi situat en un edifici modern i tranquil, a només 20 minuts a peu (o 10 minuts amb tren) de la Torre Eiffel. L'estudi mesura 10 m2 però pot ser molt pràctic i assequible per a una parella. L'estudi compta amb un sofà llit doble, una petita cuina, dutxa, lavabo i sala d'estar, a més de TV i reproductor de DVD.\tMostra més L'allotjament es troba en un barri acomodat i tranquil, ple de botigues, bars i cafeteries. Es pot fer una passejada cap Trocadéro i gaudir de la vista sobre la torre Eiffel o passejar per la riba del Sena. Des de l'estació de RER que es troba a dos minuts, podràs anar amb tren o metro a altres llocs d'interès de París. mostra menys\nOpinions de clients de Paris35 sobre Studio Suzette\nIdioma: Anglès primer Castellà primer Francès primer Qualsevol Anglès primer Castellà primer Francès primer Qualsevol\nUbicació i transport Studio Suzette\nAutobús: 500 metres. Metro: La Muette (línia 9), 500 metres. Tren (RER): Boulainvilliers (línia C), 350 metres.


Restauren la façana de l’Hort d’Iglésies de la Selva | Diari de Tarragona\nEls treballs han permès consolidar l’exterior de l’antic mas i repintar, respectant els colors originals i recuperant les sanefes originals\n13 de Agosto de 2020 - 09:42 hs\nFaçana restaurada de l’antic mas de l’Hort d’Iglésies de la Selva del Camp. FOTO: Pere Ferré\nLa façana de l’Hort d’Iglésies de la Selva del Camp ha estat restaurada durant els darrers mesos. El que havia sigut una antiga masia construïda a inicis del segle XIX (municipalitzada als anys 1990) ha estat immersa en un llarg procés per recuperar la seva imatge original. Uns treballs que es van iniciar a finals de 2019 i que es van allargar fins al juliol.\nAmb un pressupost superior als 100.000 euros, l’empresa selvatana Rècop ha procedit a eliminar les humitats i consolidar les parts més malmeses arrel del pas del temps. Primerament es va fer la consolidació i posteriorment en una segona fase, es va repintar la façana, tot respectant els colors i dibuixos originals de l’antic edifici. A més, s’ha aprofitat la intervenció per recuperar les sanefes florals de color blau.\nD’aquesta manera, d’una banda, s’ha reduït el risc de despreniment que hi havia anteriorment a la intervenció, i de l’altra, s’ha repintat i recuperat la decoració.\nL’actuació ha estat cofinançada per l’Ajuntament de Reus i la Diputació de Tarragona, ens que ha aportat 90.000 euros.\nUn mas recuperat fa 25 anys\nEl mas de l’Hort d’Iglésies va ser municipalitzat als anys 90 amb la finalitat de recuperar l’edifici i dotar-lo d’ús públic. Va ser l’any 1995 quan es va actuar sobre l’edifici per consolidar-lo. Actualment, l’edifici acull serveis públics, com la biblioteca de la Selva del Camp i els estudis de Canal Camp.


CAMINANT: 01/01/2020 - 02/01/2020\nEl bou del pessebre\nEl bou del pessebre, d’animal sagrat a culpable de l’escalfament planetari\nArticle publicat al Setmanari Empordà, el 23 de desembre de 2019\nEls bous i les vaques han ajudat sempre a la humanitat proporcionant aliment, estris i cuiro per abrigar-se.\nEn el pessebre no poden faltar el bou i l’ase. O potser era una vaca? La vaca i el bou, o toro, són mamífers herbívors remugants. Pasturen ràpidament durant el matí i a la tarda, tornen el menjar a la boca i el masteguen bé. Són capaços de fer això perquè tenen un sistema digestiu compost de quatre cambres, on, amb ajut de bacteris i altres components de la flora intestinal, poden fermentar l’herba per treure profit de la cel.lulosa com a font d’energia.\nTant els bous com les vaques tenen banyes, que utilitzen per defensar-se de l’ós i el llop. El bou, o toro, i la vaca, són animals propis d’Europa des de la darrera glaciació, descendents de l’ur (Bos primigenius), el toro salvatge, que va aparéixer a la Índia fa prop de dos milions d’anys i va viure als boscos europeus fins a l’edat mitjana.\nLa doble vessant d’animal salvatge i domesticat, d’on depenia la supervivència de la societat d’aquells temps, devia propiciar la sacralització de l’animal. Trobem doncs en la mitologia grega que Zeus es va convertir en toro per raptar Europa, i va quedar per sempre gravat a les estrelles, en la constel·lació de Taure. També es conegut el Minotaure (un monstre amb cos d’home i cap de bou) i el laberint que va dissenyar Dèdal per retenir-lo en la illa grega de Creta.\nI no només a Europa, sinó que en la mitologia egipcia, la deesa Hathor, té banyes de vaca entre les quals porta el disc solar. Antigament, aquesta deesa era una vaca, tal qual. Igual que a la India les vaques són (o eren) sagrades i tenen un tracte especial i diferent als dels altres animals.\nEl bou està també representat en el zodíac xinès. L’evangelista cristià Sant Lluc es representa com a un bou, i tant els bous com les vaques són els animals més sacrificats durant els rituals segons els llibres antics de les religions del món.\nSolemne adoración del becerro de oro, según una tarjeta estadounidense publicada en 1901https://es.wikipedia.org/wiki/Becerro_de_oro#/media/Archivo:Worshiping_the_golden_calf.jpg\nÉs inevitable, doncs que el bou hagi passat també al bestiari festiu català, igual que les mulasses i els dracs. A Figueres hi ha un bou que vol representar el que estirava les barques dels vells pescadors de la plana. El Bou de Figueres és molt gros, té les banyes tortes i és pesat a l’hora de caminar, però és valent i fort. Calen quatre persones per portar aquest bou de 130kg fet de polièster i alumini.\nBou de Figueres\nA la comarca hi conviuen encara varies races de vaques. La vaca de llet suïsa, que viu normalment estabulada, va arribar a principis del segle XX. És molt dòcil i dóna molta més quantitat de llet que les d’aquí. Es va trobar amb les races autòctones, algunes de les quals van sortir malparades.\nÉs el cas de la vaca catalana que es va extingir, però la poden veure en algunes pintures gòtiques, con la representació del Nadal en el retaule major del monestir de Santes Creus, o al retaule de l’altar major de l’església parroquial de Veilha, o en l’adoració dels pastors del retaule de Verdú. Aquesta vaca es caracteritzava per ser vermella i tenir les banyes en forma de lira\nLa vaca amb banyes en forma de lira, del quadre de la Nativitat del Retaule Major del Monestir de Santes Creus\nLa vaca bruna, té el seu origen en els exemplars de vaca suisa alpina que es van importar i que es van barrejar amb les vaques autòctones. És una raça que es cria per carn i pastura lliurement en els pirineus durant l’estiu i la tardor, i en la Garriga d’Empordà i el cap de Creus a l’hivern i primavera.. La carn d’aquesta raça es comercialitza sota una Indicació Geogràfica Protegida: Vedella dels Pirineus Catalans. Actualment hi ha uns 30.000 exemplars.\nLa vaca marinera, extinta també, era la que utilitzaven els pagesos del litoral com a força tractora per llaurar la terra i per treure les barques de l’aigua. També es feia servir la llet i la carn. En el Parc Natural dels Aiguamolls de l’Empordà s’intenta recuperar aquesta raça a partir d’individus de vaca menorquina.\nVaca marinera dels Aiguamolls de l'Empordà\nSeguint al litoral, el bou és també un art de pesca, semblant a l’actual d’arrossegament, i les barques utilitzades s’anomenen barques del bou. Eren de vela llatina i sortien sembre aparellades, tal com un jou de bous, amb la xarxa al mig de les dues. El municipi de Portbou conserva en el seu escut un parell de barques del bou, que segurament es refugiaven a la platja, en cas d’una tramuntanada sobtada.\nEscut de Portbou amb les barques aparellades del bou\nI ja a la muntanya, la vaca de l’Albera, o vaca fagina, és una raça pròpia de l’Albera, que ha sobreviscut en semillibertat durant molt de temps. Basa la seva alimentació en la vegetació dels boscos i prats que té al seu abast, per la qual cosa ens ajuda en la prevenció d’incendis. ARAVA és l’Associació de Ramaders de la Vaca de l’Albera, que té com a objectius la conservació, expansió, millora genètica i promoció de la vaca fagina. Ara mateix n’hi ha uns 300 exemplars\nActualment, com a humanitat, no ens portem bé amb les vaques i els bous. Humillem i torturem els toros com a espectacle per divertir-nos, i a les vaques, estabulades en granges, les fem criar per aprofitar-nos de la seva llet, separem només de néixer les cries de les mares, els hi cremem les banyes per a que no creixin... i ara les fem culpables del canvi climàtic.


El 30,5% de les 151 dones víctimes de feminicidis havia presentat denúncia\nActualitzat Diumenge, 29 de setembre de 2019. 05:30\nEntre 2016 i 2018 el nombre total de dones assassinades per les seves parelles o exparelles va ser de 151, un 11,2% menys que en el trienni anterior. D’aquestes 151, fins a 46 –l’equivalent al 30,5% del total–, havien presentat una denúncia prèvia contra el seu agressor. Així ho ha explicat a través d’un informe l’Observatori contra la Violència Domèstica i Gènere, que recull que el percentatge de dones assassinades que havien denunciat prèviament havia augmentat tres punts respecte a la mitjana dels últims 10 anys.\nLes dones que havien presentat denúncia prèvia tenien una edat mitjana de 38,3 anys (en el trienni anterior va ser de 41,7 anys). Però el major gruix de denúncies –un 47% del total– es troba entre les que tenien entre 16 i 25 anys. A més, el percentatge de dones que havien denunciat va ser superior entre les estrangeres (el 31,5% d’elles) que entre les de nacionalitat espanyola (29,9%). Gairebé la meitat de les que van denunciar (47,8%) vivia amb el seu agressor.\nEls passos per posar una denúncia\nPosar una denúncia no és fàcil. De fet, moltes dones no tenen clar si la millor opció és fer-ho o no. Malgrat tot, l’informe de l’Observatori, demostra que en els últims anys hi ha hagut un augment. Com es fa? Quina és la millor manera de fer-ho? Quines conseqüències hi ha? Segons els experts, el primer pas –per obvi que pugui semblar– és reconèixer l’agressió i, posteriorment, denunciar. “Si elles reconeixen que han estat maltractades, el que han de fer és posar una denuncia”, explica la diputada de la junta de govern del Col·legi d’Advocacia de Barcelona, Carmen Valenzuela, en una entrevista a ElNacional.cat. I remarca que "el més recomanable" és fer-ho amb la presència d'un advocat.\nSegons detalla, els mateixos Mossos d’Esquadra ja aconsellen la presència d’un advocat durant la declaració. “Cal posar èmfasis i cal que se sàpiga: han d’anar acompanyades sempre”. Malgrat tot, sense advocat també es pot denunciar. “L’advocat el que fa és ajudar en tot moment". Així, la presència d'un advocat és molt important. D'aquesta manera, si en el primer moment no es dona una informació rellevant perquè s’ha oblidat amb els nervis i l’ansietat, aquesta es pot utilitzar en contra de la mateixa víctima.\n“Escenari de la por”\nPer altra banda, des de l’Observatori assenyalen que el silenci de la víctima “és un factor de risc per a la vida de les dones maltractades”, per tant, resulta de vital importància conscienciar-les a elles, però també a la societat, de la necessitat de denunciar. D’aquesta manera, detallen que les víctimes viuen amenaçades pel pànic, que els impedeix denunciar per por a represàlies. “Escenari de la por”. Així ha denominat la jurisprudència del Tribunal Suprem la situació provocada pel maltractament continuat que agreuja el patiment de la víctima al causar-li danys, tant físics com psicològics.\nEn aquest sentit, des de l’Observatori fan una crida perquè l’entorn de la víctima pugui també denunciar si detecta que una amiga o familiar està passant per aquesta situació. Les dades recorden que l’entorn només va presentar entre el 5% i el 7% total de les denuncies.\nAra bé, per detectar una agressió primer cal saber què està passant. “Moltes vegades no se n’és conscient i el pas previ és ajudar-la a treballar i que sigui conscient de què és el que està passant”, explica la psicòloga d’ARC Marina Vivó en una entrevista a ElNacional.cat. “La violència física és moltes vegades com una línia vermella que es passa”, detalla. “M’he trobat amb dones que pateixen des de fa molt temps una violència psicològica potent però que no la perceben com a tal perquè no hi ha hagut violència física evident”.\nEl paper de la societat\nD’aquesta manera, la societat hi té un paper molt important perquè l’estereotip de qui és víctima de violència masclista i qui no encara està molt marcat. “Ens pensem que cal acabar amb el braç trencat per parlar de violència masclista”. Així, recorda que “una dona no aguanta violència física si durant molt temps no hi ha hagut una violència psicològica molt prolongada”.\nSegons l’informe de l’Observatori, els feminicidis en l’àmbit de la parella es van mantenir constants: 50 van ser assassinades l’any 2016, 51 el 2017 i 50 el 2018. La xifra total del període (151) és un 11,2% més baixa que la del trienni anterior, quan els feminicidis van ser 169. Des del 2003, any en que l’Observatori va començar a elaborar estadístiques, les assassinades en l’àmbit de la parella o exparella han estat 978.


Castell d'Alguaire - Fires, festes, oci i llocs per visitar.\nEl castell d’Alguaire , en mans musulmanes (el propi nom d’Alguaire n’indica el seu origen àrab), apareix per primera vegada en un document de l’any 1083 en que el rei Sancho Ramírez en el seu avanç per terres de Montsó i la Llitera feia donació d’unes terres properes al castell d’Alguadra.\nPoc abans de la conquesta definitiva de Lleida (1149) el comte d’Urgell Ermengol VI rebé l’encàrrec del comte Ramon Berenguer IV de Barcelona de prendre diversos pobles i castells de la baixa ribera del Noguera Ribagorçana i de la zona del Segre entre els quals es comptava amb Alguaire i el seu castell-fortalesa . Així cap el 1147 l’antiga fortalesa àrab passà a mans de la Comanda dels Hospitalers de Sant Joan de Jerusalem , senyors de la baronia, ocupant- lo fins que en feren donació a una comunitat de monges santjoanistes, dites també hospitaleres o malteses, per a establir-hi un monestir el 1250 . Una vertadera fortalesa coronant un tossal situat a ponent de la població. En un document de cancelleria datat l’any 1174 i signat per Alfons I, el castell constava com a domini reial, però des de 1186 , per atorgament reial, la senyoria del castell passa a l’Ordre dels Hospitalers juntament amb el poble d’Alguaire.\nDel conjunt de l’antiga fortalesa i monestir santjoanista són escasses les restes que ens han arribat fins els nostres dies, tan sols s’ha conservat un mur de tanca , fet de tàpia sobre sòcol de pedra, així com una torre quadrada . L’espoli de carreus ha deixat a la vista la maçoneria central del mur de basament. S’hi accedia per un passadís cobert amb volta, entre murs i torres . Des del vestíbul s’accedia a les cambres dels capellans i al claustre , de dos pisos, que comunicava amb la clausura i el priorat . L’església, de transició del romànic al gòtic , tenia cinc capelles i la del comanador i donava en part a l’hospital. A la planta noble , damunt el claustre, hi havia la sala capitular i les cambres reials , on sojornaren Jaume I, Joan I i Joan II. Al mig del recinte s'ha localitzat la boca de la cisterna , la qual sembla que està intacta sota l'actual camp de cereals. El material ceràmic trobat proporciona una datació que va des del segle XIII fins al segle XVII.\nLa seva època d'esplendor la trobem fins l'any 1640 , en què el monestir es va convertir en fortalesa durant la revolta dels Segadors, quedant a la fi mig derruïda. En un gravat de l'any 1640 són visibles, entre les fortificacions d'estrella de l'època, l'existència d'una muralla amb porta central i cinc torres rectangulars a cada banda, que devien correspondre a la fortificació medieval. La comunitat de monges el 1699 es traslladà a Barcelona, encara que van continuar exercint la baronia sobre Alguaire i els seus veïns a través de procuradors fins a la fi de l’antic règim.\nCom arribar a Castell d'Alguaire ?


Tres milions d’euros, en els Pressupostos de l’Estat per avançar cap a l’Estació intermodal de la Llagosta | La Llagosta informa\nEls Pressupostos Generals de l’Estat contemplen una partida de més de tres milions d’euros per a la realització de projectes vinculats a la futura Estació intermodal de la Llagosta. Així ho ha explicat aquest matí l’alcalde, Óscar Sierra, durant una roda de premsa que el Partit dels Socialistes ha portat a terme a la plaça d’Antoni Baqué.\nSierra ha destacat que els Pressupostos de l’Estat “avancen cap al Corredor del Mediterrani i cap a l’Estació Intermodal de la Llagosta”. També, ha indicat que “la partida per a comerç local s’incrementa un 112%”. L’alcalde ha destacat que aquests pressupostos “ens ajudaran a sortir de la crisi” i i ha recordat que moltes persones necessiten ara mateix ajuda.\nL’acte del PSC ha comptat amb la presència, entre d’altres, dels alcaldes de Mollet, Josep Monràs, i de Montmeló, Pere Rodríguez, i d’Arnau Ramírez, diputat socialista al Congrés. Ramírez ha posat l’èmfasi en les mesures, partides socials i inversions al territori de la comarca del Vallès Oriental dels Pressuposts Generals de l’Estat, que seran aprovats definitivament aquest mes. “Set de cada deu euros d’aquest pressupost es destinen a temes socials”, ha remarcat Ramírez, que ha afegit que també contemplen la desaparició del peatge de l’AP7 de la Roca del Vallès.


«Hi ha predisposició genètica a la mort sobtada però es pot modular» - Diari de Girona\nGeòrgia Sarquella Brugada · Premi Nacional de Cardiologia Pediàtrica 2016\n«Hi ha predisposició genètica a la mort sobtada però es pot modular»\nGeòrgia Sarquella va néixer a Besalú fa 39 anys i és cirurgiana a l'hospital Sant Joan de Déu. Igual que els seus oncles (els germans Brugada), s'ha dedicat a la cardiologia i a la mort sobtada, i es dedica a combatre la malaltia que va acabar amb la vida de la seva mare\nnatalia vaquero | barcelona 20.06.2016 | 07:15\nGeòrgia Sarquella. G.S.B.\nA Geòrgia Sarquella Brugada se li va trencar el cor quan el 2007 va morir la seva mare de mort sobtada, malaltia en el grup de risc de la qual estan ella mateixa i les seves dues filles. Com li podia tocar a ella viure una experiència tan tràgica procedint d'una família de prestigiosos cardiòlegs i genetistes i sent una gran experta en patologies cardíaques infantils? "Vaig sentir el buit més gran que un es pot imaginar", confessa aquesta decidida cirurgiana de 39 anys nascuda a Besalú. Després d'un dol que amb prou feines s'ha tret, Sarquella es va sacsejar la pena i va decidir lliurar-se sense descans a combatre aquest tipus d'òbits inesperats a l'hospital Sant Joan de Déu de Barcelona, centre de referència nacional en el tractament d'arítmies en els nens i on seus oncles van descriure el 1992 l'anomenada síndrome de Brugada, una de les causes de la mort sobtada que es dóna, sobretot, en homes que ronden els 40 anys. "Aquest tipus de morts provoca un impacte emocional molt fort", com sap per experiència pròpia aquesta doctora que no dubta en entrar al quiròfan ballant per fer les intervencions més suportables als nens que pateixen alteracions genètiques al cor amb risc de morir de forma sobtada. Aquesta enèrgica dona igual convenç a una empresa farmacèutica que inverteixi en la seva unitat per adaptar als més petits els aparells que controlen les arítmies dels adults o porta una de les seves pacients a un concert de Coldplay. El líder, Chris Martin, va visitar els nens ingressats a l'hospital el maig passat.\nVostè coneix bé la "síndrome de Brugada", que porta el cognom del seu oncle.\nEn el que treballa la nostra família és en eradicar el que es coneix com a mort sobtada. Volem saber per què hi ha gent que es mor sense raó aparent, per lluitar contra aquesta forma de mort tan desoladora.\nPerò segons com es miri també pot ser una bona forma de morir, no?\nSí que és una forma de morir bona, però és un tipus de mort tremenda per al familiar que veu com es queda sense un ésser estimat que estava aparentment sa d'un minut per l'altre. Aquesta mort es produeix quan el cor es torna boig i no batega com hauria de fer-ho. La síndrome de Brugada és una de les causes d'aquesta forma de mort que es va descriure per primera vegada el 1992 i afecta homes al voltant dels 40 anys. No obstant això, els primers casos que es van descobrir es van donar en nens.\nCom afronta la família el cas d'una mort sobtada?\nLa mort sobtada és una cosa estranya i provoca un impacte emocional i social molt fort. Aparentment tots som per fora sans i macos, però hi ha qui porta en els seus gens uns factors de risc que el fan més propens a aquest tipus de mort. Jo estic en aquest grup de risc i les meves dues filles, també.\nPerquè per filar encara més prim, la meva mare va morir el 2007 de mort sobtada i això que els seus germans i jo ens dediquem en cos i ànima a estudiar aquest tipus de parades cardíaques fatals.\nVaig sentir el buit més gran que un es pot imaginar i un dolor en un òrgan que no havia estudiat a les meves classes d'Anatomia. Em feia mal entre l'estèrnum i l'esquena, suposo que se'm va trencar el cor. Ara ho porto millor i l'experiència m'ajuda a comprendre els pacients i familiars qui tracto tots els dies.\nCom va sorgir la vocació dels Brugada per estudiar aquest tipus de mort?\nEls meus oncles Josep i Pere es van dedicar a la cardiologia i els va cridar l'atenció diversos casos que van conèixer de mort sobtada, així que van descriure la síndrome de Brugada, caracteritzada per un patró electrocardiogràfic característic a precordials dretes i per la predisposició a presentar arítmies ventriculars i mort sobtada. El meu oncle Ramon es va decantar per la genètica per estudiar quins tipus de malalties provoquen aquestes parades cardíaques i jo, com a pediatre i cardiòloga, em vaig dedicar a intentar arreglar el cor als nens.\nPer què es produeix la mort sobtada infantil?\nHi ha diverses causes. Hi ha la mort sobtada del lactant, la de l'immadur i la que es produeix en bebès les mares dels quals han consumit substàncies tòxiques. Influeix també l'ambient social en què neix aquest nadó, ja que la pobresa augmenta el risc de patir aquesta forma de mort. Molts moren per culpa d'una espècie de curtcircuit que es produeix dins dels seus cors. Pateixen arítmies descontrolades i moren.\nCom influeix l'herència genètica en la mort sobtada?\nA la mort sobtada hi ha una predisposició genètica que es pot modular. De moment no podem canviar la nostra genètica, així que el millor és controlar els factors ambientals capaços de desencadenar-la.\nFumar, l'obesitat, el colesterol, la diabetis i el sedentarisme són aliats de la mort sobtada.\nQuina ha estat la principal aportació del seu treball genètic en la mort sobtada infantil que li ha valgut el Premi Nacional de Cardiologia Pediàtrica de 2016?\nEn aquest treball estudiem casos de nens i joves que es morien i les autòpsies no donaven resposta a la causa de l'òbit. Vam fer un estudi genètic amb els seus familiars per veure si descobríem si ells estaven també en risc i com podíem prevenir més morts similars. Una mort sobtada és punyent però si se'n produeix una segona dins de la mateixa família és un desastre mèdic.\nA quines conclusions han arribat ja les investigacions que lidera sobre els predictors de la mort sobtada i les arítmies pediàtriques?\nEl primer que vam fer va ser posar nom i cognom a les morts que fins fa 10 anys es pensava que eren naturals. El que fem, insisteixo, és intentar evitar una altra mort dins de la família que pateix aquest brutal impacte després de la mort inesperada d'un ésser estimat. Els pares poden ser portadors d'algunes d'aquestes malalties relacionades amb la mort sobtada i saber que un fill ha mort per culpa d'aquesta alteració genètica que li has passat és molt dur.\nQuè es fa després?\nAplicar un tractament per disminuir aquest risc després de fer electrocardiogrames, ecografies, proves d'esforç i tota mena d'estudis clínics. Cal portar unes pautes de vida concretes, evitar certs fàrmacs, controlar la febre i de vegades prohibir a aquests nens i joves fer esport. L'exercici físic és boníssim, però sempre amb mesura.\nCom se li diu a un nen que no pot fer el mateix que fan els seus amics?\nCal negociar amb ell permanentment. Si no pot córrer jugant a futbol, potser pot fer de porter. Hem de donar-los una vida tan normal com sigui possible.\nI vostè s'atreveix fins i tot a portar-los a un concert de Coldplay...\nAquest és un cas molt especial. Tinc una pacient, la Carlota, de 17 anys que volia anar al concert d'Adele a Barcelona, però es va posar molt malalta i no hi va poder anar. Va inundar les xarxes socials demanant-li a Adele que la visités a l'hospital. No hi va haver resposta, però una treballadora d'aquest centre va aconseguir posar-se en contacte amb Coldplay i va portar al seu cantant, Chris Martin, a l'hospital perquè visités els nens. Li vaig preguntar a Chris Martin si podia anar amb la Carlota al seu concert però li vaig deixar molt clar que no teníem entrada i que la Carlota necessita cadira de rodes i tot un aparells mèdics per traslladar-se.\nQuè li va contestar Chris Martin?\nQue com ell era el cantant no tindria problemes per aconseguir les entrades i ens va habilitar una zona especial per veure el concert. Em saltaven les llàgrimes en veure l'alegria de la Carlota.\nQuè fan vostès pels nens malalts d'arítmies, a més d'intentar curar-los?\nEn el que ens centrem, sobretot, és a treballar més enllà de la cardiologia amb pacients en risc, als quals oferim una relació molt estreta i de confiança. Tinc un equip fantàstic que no dubta en posar-se a ballar a quiròfan perquè els nens que són intervinguts no passin tan mal tràngol ni s'espantin.\nCom ha avançat el tractament de les arítmies pediàtriques?\nL'hospital Sant Joan de Déu és el centre de referència nacional per tractar aquestes arítmies. El que fem aquí és veure arítmies molt rares i innovar en tractaments i tecnologia mantenint sempre la seguretat del pacient. No parem de buscar noves tècniques i productes amb les farmacèutiques per adaptar-los als nens amb risc de mort sobtada perquè portin una vida el més normal possible.\nHi ha molts nens amb arítmies?\nUn de cada 2.500 nens pateix alguna malaltia genètica del cor que pot posar en risc la seva vida.\nCom responen les arítmies infantils als fàrmacs?\nAlgunes bé, altres necessiten cateterismes i altres desgraciadament no tenen cura però se'ls pot ajudar amb desfibril·ladors i convencent-los del que no han de fer perquè els pot perjudicar. A les farmacèutiques no els surt a compte desenvolupar fàrmacs per a un grup de pacients tan baix. Això és un handicap, però nosaltres recorrem a la responsabilitat social corporativa perquè ens ajudin a fer una inversió tecnològica capaç d'adaptar als nens els aparells que ja existeixen per arítmies d'adults. També hem visitat escoles on hi ha nens amb risc de mort sobtada perquè sàpiguen tractar-los.\nCom reaccionen els professors?\nBé, però hi ha escoles que veuen aquests nens com un llast i fan tot el possible per que canviïn de col·legi.\nEn què consisteix l'ablació per radiofreqüència que vostè pràctica en els nens?\nAquestes intervencions es realitzen quan en el cor dels nens hi ha dues espècies de cables elèctrics i un d'ells provoca un curtcircuit. Els fiquem llavors un catèter que jo anomeno espagueti màgic i cremem el cable que provoca aquest curtcircuit.\nQuant de temps triga un nen que pateix aquest tipus d'ablació a tornar a jugar?\nA les 48 hores normalment el nen pot tornar a portar una vida normal.\nCom influeix el pes del nen per a la idoneïtat d'aquesta tècnica quirúrgica?\nÉs molt diferent treballar dins d'un meló que en una nou. Per això aquestes intervencions són molt delicades en els casos de nens de menys de 15 quilos. Intentem fer les coses el més senzilles possibles i fem servir un catèter únic. Hem arribat a intervenir a un prematur d'un quilo i mig i ja té nou anys.\nQuantes ablacions porten fetes des de principi d'any?\nEn fem una mitjana de 150 a l'any. Des de 1998 n'hem fet ja 1.800.


Un científic troba una espècie desconeguda\nQui hagi llegit la novel·la d’Albert Sánchez Piñol sabrà que no era gens fàcil adaptar-la al cinema. La història és una de les més boniques de la literatura catalana. Ciènciaficció, però també metàfora de la necessitat d’entendre’s amb l’altre; història d’amor, però peculiar i estranya en relacionar dues espècies.\nTot això es troba a la novel·la i també a la pel·lícula. Rodada en anglès, compta amb una presència espanyola inquietantment atractiva, la d’Aura Garrido, amagada sota el maquillatge d’Aneris, la dona/peix de pell freda que s’enamora de l’home/pedra de pell calenta.\nLa fotografia de Daniel Aranyó, la feina del Dharma Estudi a la creació dels éssers aquàtics i la direcció artística d’Oscar Sempere, contribueixen a fer de La pell freda un film molt interessant.


"Agost és nom de fira, a Valls"\nDijous, 03 Agost 2017 16:42\nL’olor de préssecs grocs que s’estén pel carrer de la Cort, tractors gegants al bell mig del passeig de l’Estació, plantes d’herbolari a la plaça del Pati que t’atreuen pels seus aromes i parades d’embotits artesans a la plaça dels Quarters que conviden a picar. Són records d’infància que es reviuen cada any a Valls quan tot just arriba l’agost.\nPerquè ja són 63 anys de trajectòria de la Firagost, gairebé una vida, i per als vallencs i les vallenques aquesta fira del camp català que novament acabem de celebrar de manera multitudinària va lligada a les seves vivències personals. Segurament, quan a un ciutadà o una ciutadana de Valls se li pregunta per allò que és més característic de la seva ciutat, la resposta que sorgeix de forma més natural és: castells, calçots, campanar i Firagost.\nSi a Valls ho tenim clar, a fora crec que també. Els visitants del nostre entorn geogràfic i de més enllà probablement coincidirien en destacar aquests atractius de la nostra ciutat. No en va la Firagost s’ha consolidat al llarg de 63 anys entre els certamens agrícoles i comercials més rellevants de Catalunya, gràcies a l’esforç i la dedicació dels seus promotors, principalment la Cambra de Comerç. La Firagost s’ha guanyat un lloc privilegiat entre els top five del turisme i el comerç locals. I en bona mesura ha estat per la capacitat d’adaptació als nous temps d’una fira-exposició en constant evolució. Ha sabut mantenir l’encant i l’essència dels sectors tradicionals, amb les fruites del camp, els vins, l’alimentació artesanal, la maquinària agrícola, l’artesania i la ramaderia, però també hi ha anat afegint alguns elements complementaris de modernitat, com els food trucks, el holi colours o, enguany, el Firagost Market, la fira fora estocs i outlet, una bona iniciativa de Comerç de Valls.\nFiragost és sinònim de llargues passejades de punta a punta de la ciutat, necessàries per poder abastar tota l’oferta que s’hi concentra en tan sols dos dies. No són només els productes, també són d’obligada visita o participació els concursos de beure en porró, de portadors de saques d’avellanes i d’arrossegament amb trineu, entre d’altres, o la trobada de puntaires, l’exhibició canina i la gran actuació castellera, per citar algunes de les nombroses activitats. Són dos dies per viure intensament el camp català i tot allò que se’n deriva.\nFiragost és i seguirà sent una aposta de ciutat i de la Regidoria de Comerç i Turisme. La voluntat de fer de Valls un centre comercial a l’aire lliure no és un invent modern. La llarga tradició més que centenària dels nostres mercats setmanals de la fruita i la verdura i els 63 anys de la Firagost avalen el model que estem seguint. Simplement cal adaptar-lo als nous temps, amb propostes innovadores i imaginatives, alhora que eficaces, per captar l’interès tan dels vallencs i les vallenques com dels visitants durant tot l’any. Els nostres avantpassats van iniciar el camí i a nosaltres ens toca fer unes quantes passes més.\nDiputat d'Esquerra Republicana al Parlament de Catalunya\nMés en aquesta categoria: « "Cliqueu a l’enllaç" ¿Dónde vive el alcalde de Salou? »


L'Ajuntament cerca estalviar 3 milions a l'any i estén a 8.098 lluminàries un pla de renovació d'enllumenat que arribarà al 50% de la ciutat.\nEl pla inclou la retirada de 312 fanals i un estalvi de fins al 85% d'energia i d'un milió d'euros a l'any.\n21/05/2018 - 16:55h\nL'avinguda del Cid fou una de les més sobreil·luminades de València en època de Barberà.\nPer a l'exalcaldesa de València Rita Barberá la il·luminació era una obsessió. En 2009, un estudi titulat Contaminación lumínica en España del departament d'Astrofísica i Ciències de l'Atmosfera de la Universitat Complutense de Madrid va concloure que Espanya era el primer país de la Unió Europea amb major consum mitjà per fanal. I València, la ciutat que més balafiava a Espanya.\nEl relleu de l'alcaldessa del PP, que va haver en els seus últims temps de cedir a l'apagat d'algunes lluminàries per a estalviar en el marc de la crisi econòmica, va portar un paradigma completament diferent amb l'alcalde Joan Ribó.\n“Volem donar el mateix servei però d'una forma més eficient i sostenible”. Així s'ha pronunciat aquest dilluns Ribó, en la presentació del segon Pla d'Intervenció en l'Enllumenat Públic que suposarà la intervenció en 8.098 lluminàries, amb un estalvi de fins al 85% en energia i d'un milió d'euros l'any en el cost de la llum.\nRibó ha destacat que fins ara València era coneguda com una de les grans capitals de la contaminació lumínica i que amb aquest segon pla es revertirà aquesta situació i els excessos d'il·luminació existents en determinades zones.\nPer la seua banda, el regidor de Serveis Centrals, Sergi Campillo, ha informat que amb aquesta actuació, unida a la primera, s'haurà intervingut en el 50% de l'enllumenat públic de la ciutat, aconseguint un estalvi total anual de 3 milions d'euros.\nEl regidor ha explicat que de les 8.098 lluminàries en les quals s'intervindrà, 312 del model València (dos braços amb bola) seran retirades definitivament per ser innecessàries.\nDe la resta, es canviaran les lluminàries per altres més eficients (85% d'estalvi) en 5.844 unitats del model València i en 1.942 unitats del model Fernando VII (un únic braç).\nCampillo ha explicat que igual que en el primer pla, per a portar endavant la iniciativa l'Ajuntament ha recorregut a un crèdit es 4 milions d'euros finançats pel Programa d'Ajudes a l'Enllumenat Municipal del Govern. Aquest crèdit manca d'interessos i començaria a retornar-se a partir del segon any amb un termini total d'amortització de 10 anys.\nAmb el primer pla, per al qual es va recórrer a un crèdit idèntic, es van canviar 31.274 lluminàries, un 30% del total.\nCampillo ha anunciat que en breu adjudicaran un contracte de 1,5 milions per a canviar més lluminàries per altres de tecnologia led i que l'objectiu final és canviar totes les de la ciutat, inclosos els fanals complets de carretera (les\nmés antigues) que encara queden en alguns barris.\nEntre totes les actuacions d'eficiència energètica engegades per l'actual equip de Govern municipal, la ciutat ha aconseguit un estalvi total de 4,6 milions d'euros en un any després d'invertir en quatre anys 14,4 milions d'euros.\nEl Ministeri va autoritzar un polèmic transvasament de només 7,5 hm3 del Tajo-Segura malgrat informes tècnics favorables a 20\nHéctor Illueca: “El problema real no és Vox, són les polítiques d’austeritat que condemnen la gent a la desesperació”


Satisfacció a les entitats premianenques per l'aturada de les rondes - Ràdio Premià de Mar\nSatisfacció a les entitats premianenques per l’aturada de les rondes\nPosted By: Carles Solé 2011-06-17\nAhir dijous vam rebre la notícia de l’aturada dels projectes de les Rondes del Baix Maresme i de Mataró, una confirmació que arribava des de la secretaria de mobilitat de la Generalitat. Avui les entitats premianenques s’han llevat satisfetes per aquest anunci i des del Premià Notícies hem anat a buscar quines valoracions en feien les que més havien perseguit aquest propòsit.\nDes de l’Associació de Veïns del Barri Banyeres han emprès diverses accions contra les rondes des que el passat estiu es van afegir a la coordinadora “Preservem el Maresme”. Ara bé, el seu president, Fernando Izquierdo, es mostrava cautelós, ja que espera que aquesta decisió acabi sent definitiva.\nPel que fa a la Plataforma Cívica Camí Ral, el president Rafel Anguera ha interpretat la desestimació de les Rondes com un triomf de la societat civil. Recordem que la coordinadora “Preservem el Maresme” ha arribat a reunir fins a vuitanta-set entitats de la comarca. Anguera ha admès que les estretors econòmiques també hauran ajudat la Generalitat a prendre aquesta decisió, però reclama que les inversions previstes es mantinguin per millorar la mobilitat al Maresme.\nEn l’edició de dilluns del Premià Notícies intentarem conèixer les valoracions dels polítics premianencs respecte el final de les rondes.\nComarca, General, Societat\nPreservem el Maresme creu que Santi Vila va tornar a ajornar la reunió perquè “té por del Maresme”\nCiU diu que si guanya Artur Mas aturaran la ronda del Baix Maresme\nPrimera reunió de l’any del Comissionat per la Mobilitat a instàncies de Preservem el Maresme, que demana al Consell Comarcal pels deures pendents\nPreservem el Litoral detecta un cert canvi de mentalitat dels polítics després del Glòria: “s’ha fet evident que cal revisar el model”\nBe the first to comment on "Satisfacció a les entitats premianenques per l’aturada de les rondes"


Reconstrucció dental en Terrassa Dental Clinic\nUna càries o la fractura d’una dent pot empitjorar l’estètica de les peces dentals i, sobretot, la funcionalitat. En aquests casos, la reconstrucció dental pot ser la millor solució. No es tracta d’un empastament ja que aquest tractament recupera deterioraments molt més complexos.\nA Clínica Dental Terrassa valorarem el teu cas personalment i decidirem quin tipus de reconstrucció dental és la més adequada perquè tornis a recuperar el somriure i la normalitat en el teu dia a dia.\nCom es fa una reconstrucció dental?\nA través d’un material anomenat composite. És de color blanc i es forma amb materials sintètics barrejats heterogèniament. En primer lloc, es saneja la càries i s’elimina la part afectada de la dent. Finalment, s’obté la forma natural gràcies a la reconstrucció dental amb composite.\nQuè aconseguiràs amb la reconstrucció dental?\nAmb aquest tractament, no només recuperaràs la funcionalitat de la dent de manera invasiva. També l’estètica i la confiança en tu mateix.


APP's de tercers\nApparador és la guia comercial i de serveis de Sabadell\nAmb l'App de Reskyt converteix el teu smartphone en una potent eina per escanejar codis QR de qualsevol tipus i generar targetes vCard.\nReutilització dades OpenData SBD\nAgendaOberta, el directori d’esdeveniments culturals dels Països Catalans finançat pels Ajuts puntCAT de la Fundació puntCAT, afegeix cada dia de forma automatitzada més de 200 activitats de tot tipus que tenen lloc a tots els punts del territori.\nGuia de restaurants de Sabadell i Comarca amb descripció, fotografies i cartes dels establiments. Amb un apartat de geolocalització de restaurants i promocions directes.\nBitsmoviles.com posa a la teva disposició la informació sobre el transport urbà, els horaris, les parades i les línies dels autobusos que recorren sistemàticament la ciutat de Sabadell\nAmb Futdroid podràs accedir a tota la informació sobre les lligues de futbet organitzades per l'Ajuntament de Sabadell\nSabadell Click a Click\n“Sabadell Smart Congress”\nSabadell Click a Click és una iniciativa per a veure la nostra ciutat amb uns altres ulls mitjançant el geoposicionament de fotos\nMokMok és la nova app gratuïta que posa en contacte conductors i passatgers per a compartir els seus trajecte habituals, a la feina, a la universitat, etc.\nLatitude91, amb més de 3000 establiments en línia i amb més de 4000 descàrregues de la nostra app, és l'única plataforma web+app creada per fomentar el turisme, l'hostaleria i el comerç minorista totalment autogestionable\nCitihood és la primera xarxa de ciutat en web i mòbil. Si ets un comerç trobaràs la plataforma perfecta per dinamitzar el teu negoci.\nLa posada en marxa d'aquest lloc es va fer el dia 18 d'octubre de 2013, però l'estació meteorològica està en funcionament desde l'1 d'octubre de l'any 2011.\nFGC App és l’aplicació oficial de Ferrocarrils de la Generalitat de Catalunya. Descarrega’t aquesta aplicació al teu mòbil o tauleta\nJoinUp Taxi és una aplicació dissenyada per a fomentar els trajectes compartits amb taxi e impulsar la mobilitat sostenible i el consum col·laboratiu a les ciutats.\nL'aplicació SOS info ha estat creada amb l'objectiu d'ajudar al propietari del dispositiu mòbil si aquest es troba en una situació d'emergència


Cerca totes les ofertes d'hotels a Steinhausen Entrada:\nAndi's BnB...Habitacions per nit per només Gasthaus zur Linde...Habitacions per nit per només Ferienappartement Lago Maggiore...Habitacions per nit per només Més zones a Zug\nEssent una localització molt desitjada, Steinhausen és el lloc on anar quan es va a Zug. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Una destinació d'innegable popularitat , Steinhausen ofereix una escapada memorable amb els seus famosos llocs i bon menjar. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Steinhausen.\nHotels destacats a Steinhausen, Zug\nPer als viatgers què vulguin captar les imatges i els sons de Steinhausen, Andi's BnB és...\nHotels a Steinhausen: Andi's BnB


ERC i Junts reprenen les negociacions: fredor i moltes carpetes obertes ERC i Junts reprenen les negociacions: fredor i moltes carpetes obertes – El Món\nERC i Junts reprenen les negociacions: fredor i moltes carpetes obertes\nLa setmana passada hi va haver contactes a distància i intercanvi de documents. Els dos equips es troben aquesta tarda després de cinc dies de desconnexió\nGemma Aguilera 07/04/2021 12:53 pm\nDesprés que Junts tombés dimarts passat la segona votació d’investidura de Pere Aragonès i demanés als republicans “més temps” per fer viable l’acord, els equips negociadors d’ERC i de Junts van mantenir els dos dies següents alguns contactes a distància i es van “intercanviar documentació”, segons confirmen fonts coneixedores de les negociacions. Però es va decretar una aturada de cinc dies –tot i els missatges enviats a través de mitjans de comunicació- perquè els equips reflexionessin sobre el moment i les carpetes que encara són obertes. I aquest dimecres, després que ahir no es produís cap reunió, però que la presidenta del Parlament i candidata de Junts, Laura Borràs, assegurés que a hores d’ara estan més fora que dins del Govern –i que Ernest Maragall, a títol personal, digués que ERC podia governar sola-, aquesta tarda es reprenen els contactes presencials entre ambdues formacions.\nSobre la taula, moltes carpetes obertes encara i un horitzó que cada vegada és més proper, una hipotètica investidura pels volts de Sant Jordi –abans que Junts celebri el seu congrés el 24 d’abril-, però també el relleu de Jaume Alonso Cuevillas –que aquest dimecres al matí ha presentat la seva renúncia, i per tant, deixa la Mesa amb un membre menys fins que el ple del Parlament voti el seu relleu- i l’oferta dels Comuns perquè ERC no voti la diputada Aurora Madaula sinó un diputat dels Comuns. Una possibilitat que els junters “no contemplen” donat que suposaria trencar tots els ponts, i que de forma oficial, ERC tampoc no avala però no rebutja frontalment.\nSigui com sigui, a la reunió d’aquesta tarda s’hi arriba amb fredor i amb molts temes oberts. Per contra, la batalla sobre el Consell per la República sembla “resolta” segons confirmen fonts republicanes i dels junters, que haurien signat una treva en aquesta carpeta. Per contra, segueix oberta de bat a bat la carpeta sobre l’estratègia conjunta a Madrid, si cal actuar en bloc al Congrés i davant del govern espanyol –pressupostos, estabilitat, lleis, etc-. Aquí Junts aposta per la unitat d’acció, mentre que els republicans prefereixen fer la seva pròpia política a Madrid, com en l’anterior legislatura. Tampoc no està resolt, ni de bon tros, el flanc del full de ruta.\nEl candidat Pere Aragonès, amb mascareta, durant el debat d’investidura, el 26 de març de 2021\nL’acord entre ERC i la CUP preveu una aposta clara i prioritària per la mesa de negociació, que darrerament Junts ha avalat a desgrat, però els junters exigeixen concreció en cas que el diàleg fracassi. Volen tenir dibuixada com serà l’estratègia “d’embat democràtic” que proposen en l’acord i com es traduiria en un referèndum. Per als junters, aquesta és una peça clau que ha de marcar una legislatura que volen que sigui de confrontació. I justament, la confrontació amb l’Estat per la via legislativa o declarativa al Parlament, i com afrontar la repressió que es pugui produir, també provoca dificultats importants en la negociació. Els republicans creuen que el Parlament no se l’ha de jugar per qüestions declaratives –aquest és el posicionament del dimitit Cuevillas-, mentre que els junters consideren que tota confrontació pot donar fruits i aposten per preservar i potenciar la sobirania de la cambra catalana. Una posició que molesta especialment els republicans, que senten que s’ataca el president Torrent, que la legislatura anterior va aturar algunes accions per evitar la repressió.\nI una qüestió no menor. L’acord entre ERC i la CUP inclou alguns aspectes que els junters no compren en el pla social, com la renda mínima, que consideren que xuclaria una part massa substancial del pressupost tal i com està plantejada en l’acord. De fet, en el debat d’investidura els junters van ser clars dient que no compraven aquell acord. I de fet, ERC estaria disposada a signar un altre acord per separat amb JxCAT.\nI una carpeta clau: la de l’estructura de Govern. Ni tan sols s’ha obert de forma oficial, i és que tant ERC com Junts assenyalen que la de les cadires ha de ser la darrera carpeta a obrir quan la resta estiguin tancades. Ara bé, ja hi va haver batalla per Interior, propostes de noms per ocupar carteres i també sembla clar que en cas que hi hagi acord, Elsa Artadi ocuparia la vicepresidència i conselleria d’Economia per Junts. Un nom que no agrada a la CUP, que encara no ha decidit si podria incorporar-se a l’executiu, a l’inici de la legislatura o més endavant.\nCUP ERC Govern Junts negociacions\nEn fi 07/04/2021 7:47 pm\nEnèsim acte del paripe, total acabarà en unes noves eleccions. Aquest cop imposades pels interessos partidistes. Ara això si, mentres tant, el poble anant pagant els sous d'aquesta desunida gentusa\nJoan 07/04/2021 7:34 pm\nSi JxCat no entra al govern serà la victòria de Felip vi, de los Cobos, Arrimadas, Pedro Sánchez, Ibex, Prisa, Abascal i companyia. Tots desitgen que s'acabin els blocs, el dubte planava sobre ERC, però ERC ha demostrat que és lleial al moviment sobiranista. La sorpresa és que sigui JxCat qui trenqui els blocs i malbarati la majoria històrica del 52%. Posen les tàctiques de partit per davant del país.\nQuatripartit d'esquerres, Illa President 08/04/2021 5:42 am\nXimplet, un sergio sol fent la cantonada. Sou esquerres antiindeoendentistes, doncs feu el quatripartit i President a l'Illa que dona mil voktes al carallot Aragones, un nen ric, pijo, gandul i per esquerar. Junqueras va triar a un tontet per no fer.li ombra i li llepi el cul tot el dia. Aragones es un maltractat, mal criat i esclau\nJoan 08/04/2021 11:41 am\nERC ni parla amb Illa, t'equivoques, no tens arguments i per això insultes. ERC és lleial al moviment sobiranista mentre JxCat es planteja trair-nos per tacticisme\nJosep 07/04/2021 6:42 pm\nERC i JUNTS, (o separats) foteu llàstima, no sé si riure o plorar veient l'espectacle que heu muntat entre l'un i l'altre. De la CUP ja no val ni la pena parlar-ne.\nRamon 07/04/2021 6:41 pm\nSi Espanya, si tota la botiflerada, si tots els coscubieles, si godós, fainés i cavistes, si fins i tot la més pútrida de les escòries espanyoles ajuda i prefereix ERC a Junts per Catalunya, resulta difícil de creure que tots s'equivoquin alhora. Més aviat fa pensar que s'equivoca aquell català decent que vota ERC.\nHomrani la gestapo matavellee 08/04/2021 5:44 am\nVotar erc es votar FERROVIAL JUNQUERAS.IBEX35. Qui vota erc es un corrupte matavelles pel sistema Homrani assassi\nla més pútrida de les escòries espanyoles .... 07/04/2021 8:18 pm\n..... es coneix com "nacionalisme catalanet".\nRamon 07/04/2021 10:17 pm\nNo, no, ningú no la coneix pas per eixa expressió. De fet eixa expressió jo particularment és la primera vegada que la sento. Probablement no l'havia emprada mai ningú, abans. I no m'estranya. Perquè és estupidíssima. Per tant poc que "es coneix". En realitat, la catalanofòbia és un reconeixement nacional implícit. Altrament seria autoodi espanyol. I òbviament no és el cas. És xenofòbia.\nMadura pútrida escòria espanyola coneguda en aquest pamflet com un dels @Ramon 07/04/2021 11:36 pm\nNo diguis més ximpleries de les habituals.\nCasa de palla 07/04/2021 7:14 pm\nSap que passa, que la direcció de JxCAT no la volen ni els seus. Estar pendent dels capricis d'il·luminats no és gens aconsellable, i per un país pot ser un autèntic desastre. Les afirmacions que vostè fa no tenen cap fonament.\nRamon 07/04/2021 8:09 pm\nAh, ja, sí, esclar, el joc brut d'Espanya i l'empresariat botifler en favor d'ERC contra Junts per Catalunya és benintencionat, sí, segur, no hi havia caigut!\nEls ferrovials pel sanchez 07/04/2021 5:31 pm\nJunts son junters i erc son ferrovials. O tots monges o tots junqueras. Els ferrovial no tene estudis ni ofici ni benefici. Son totxanes com la verges, el homrani, l'aragones o el junqueras. Realment er 3s una casa de nens, nenes i mossens\nEmbranzit 07/04/2021 5:16 pm\nERC és un partit independentista, JxCat és un partit unilateralista, no s'ha de confondre. Per exemple, el govern d'Escòcia és independentista i no unilateralista. Sorprenent que el partit que fa bandera de la confrontació sigui incapaç de fer una proposta sobre quin ha de ser aquest embat i vulguin que s'ho diguin els altres. Lo de JxCat no és actitud passiva, és no tenir ni idea de què vols.\nRamon 07/04/2021 6:32 pm\n"No som independentistes" (Ernest Maragall). El Rufián també ha dit que ell no és independentista però en llur cas l'aclariment era del tot sobrer.\nContra tots 07/04/2021 6:30 pm\nJxCAT és una formació populista i demagògica, que es dedica a publicitar expectatives per aconseguir vots, i que no té ni capacitat per formar govern. Aquest posicionament perjudica a tothom.\nLLARENA dPENA 07/04/2021 4:55 pm\nDeixeu de fer els miserables i el ridicul, rucs ¡ Aquest misatge va dirigit preferentment a EAC (Esgarro Autonomista de CAT). Sense cap voluntat de tirar endavant les politiquues que permetin la república catalana, a banda de fer el que es pogui amb els caramels que arribin de Madrid, deixeu-lo estar. Aneu separats,calleu per sempre de dir-nos tanta mentida, i no ens feu sentir tanta vergonya. Prou. Millor que en Sebirà i la Vilalta callin i deixin d'insultar i amenaçar. Si més no l'Aragonés però no insulta ni que sigui per no cridar tant negativament l'atenció com a probable President. Sou patétics. Espero i desitjo que JuntsxCAT, si més no, mantingui un mínim de dignitat i no entri a formar part de cap govern que no farà res perque CAT sigui un nou país independent.\nRamon 07/04/2021 4:44 pm\nEleccions? No encara.\nCatalà 07/04/2021 3:44 pm\nSi tornem a eleccions, desprès de haver-los donat la majoria que volien (o potser no la volien?)als autoanomenats partits independentistes, abans que jo anirà a votar el Sant Pare de R.oma.\nbs 07/04/2021 1:04 pm\nals botiflers erñ ni aigua, anem a eleccions\nSense nivell 07/04/2021 5:27 pm\nEts espanyolista o curt de gambals? O les dues coses?


Detenen quatre veïns de Tarragona, membres d'una de les majors bandes de tràfic de coca de Catalunya | Diari de Tarragona\nDetenen quatre veïns de Tarragona, membres d'una de les majors bandes de tràfic de coca de Catalunya\nEn total s'han incautat 338 kilos d'aquesta droga\n1 de Abril de 2016 - 15:26 hs\nImatge de l'operació facilitada pel Cos Nacional de Policia i els Mossos d'Esquadra.\nEls Mossos d'Esquadra i el Cos de Nacional de Policia han desarticulat una organització criminal especialitzada a traficar grans quantitats de cocaïna que servien per proveir altres grups de traficants.\nUsaven un mètode molt sofisticat per amagar la droga en els vehicles, al doble fons dels cotxes, que era indetectable a simple vista, segons han explicat als mitjans el portaveu d'intendent dels Mossos, Xavier Porcuna, i el cap del grup V d'Udico del Cos Nacional de Policia de Barcelona, Javier Martínez.\nEs tractava d'un grup format per set persones d'entre 32 i 49 anys, la majoria de nacionalitat colombiana i residents a la zona de Tarragona, excepte el líder, que tenia doble nacionalitat, colombiana-veneçolana, i d'una persona de Mèxic --expert en la fabricació de mètodes d'ocultació i que va requerir del seu trasllat a Catalunya-- i una altra amb DNI espanyol tot i que d'origen veneçolana.\nLa importació de la droga, la majoria procedent de Colòmbia, es feia per mar i entrava a Espanya per qualsevol dels seus ports per ser venuda, ha detallat Porcuna, que no ha descartat que operessin a la resta d'Europa, pel fet d'usar aquest mètode per amagar el material.\nEl començament de la investigació es remunta a juliol del 2015, quan van desarticular una altra organització criminal dedicada al tràfic de cocaïna que havia segrestat a una dona per un deute de 15.000 euros, el que els va portar a la pista de la distribuïdora, on van coincidir els dos cossos de seguretat i van començar a treballar conjuntament.\nEn el dispositiu final, fet el 18 de març, es van fer sis entrades i registres en dos domicilis de Barcelona i Viladecans (també en un pàrquing d'aquesta població), una nau industrial de Viladecans i altres dos habitatges de la província de Tarragona.\nEs van requisar 338 quilograms de cocaïna, 523 plantes de marihuana, 658 grams de cabdells de marihuana, més de 2,1 milions d'euros, 13 vehicles d'alta gamma --que usaven per ocultar la droga--, joia i rellotges de gran valor i inhibidors de freqüència, entre d'altres objectes.\nPer blanquejar els beneficis obtinguts, el grup va crear una empresa vinculada al sector cosmètic, que tenia un centre logístic, que alhora servia per emmagatzemar i distribuir la droga, en una nau industrial de Viladecans (Barcelona).\nPorcuna ha assegurat que es tracta d'una de les organitzacions més importants que operaven a Catalunya, pel fet de ser un grup tancat i limitat a set persones, la discreció amb la qual treballaven i a causa que no necessitaven processar la droga perquè la importaven directament per vendre.\nLes set persones han estat detingudes, sis d'elles estan a la presó i l'altra ha quedat en llibertat amb càrrecs.


L'acte institucional de la Diada homenatjarà Pau Casals\nL'esdeveniment tindrà lloc a les 10 de la nit davant les quatre columnes de Puig i Cadafalch, a Montjuïc\nRedacció | dimarts, 7 de setembre del 2021, a les 14.53\n(ACN) El govern i el Parlament dedicaran els actes institucionals de la Diada al músic català Pau Casals i a “la seva defensa de Catalunya, les seves institucions i la pau”. La portaveu de l’executiu, Patrícia Plaja, ha presentat el programa de la Diada en roda de premsa i ha anunciat que la celebració tindrà com a eix vertebrador la figura del músic coincidint amb el 50è aniversari del seu discurs a la seu de les Nacions Unides.\nL’esclat de la Guerra Civil va provocar la desaparició de l’orquestra de Pau Casals\nL’acte central serà el dia 11 a les 22 h davant les quatre columnes de Puig i Cadafalch, a Montjuïc, on diversos joves artistes homenatjaran Pau Casals i reivindicaran “els valors de pau, justícia, llibertat dels pobles, la cultura catalana i la fraternitat”. El mateix dia 11 està previst que el president de la Generalitat, Pere Aragonès, i gran part dels consellers assisteixin a la manifestació organitzada per l’ANC.\nTot el que has de saber de la Diada 2021 i la manifestació de l’11 de setembre i els actes de l’1 d’octubre que prepara l’ANC\nSegons ha explicat Plaja, la Diada serà “una jornada d’autoafirmació i de manifestació de la voluntat col·lectiva de la ciutadania per una Catalunya plural i diversa”. La portaveu ha remarcat que es vol demostrar la voluntat de “treballar conjuntament per construir un país on tot sigui possible, on tothom sense cap exclusió pugui desenvolupar el seu projecte de vida amb absoluta llibertat”.\nEl cartell de la Diada porta per lema una frase pronunciada per Casals: ‘Som fulles d’un mateix arbre i l’arbre és la humanitat’. La imatge reprodueix un mural fet per Lily Brick a Penelles, a la Noguera.\nEspectacle de música, pintura i dansa\nL’espectacle té Marta Bayarri com a directora artística i Jofre Bardagí com a director musical. S’hi podran veure mostres de música, pintura i dansa fetes per representants de diferents generacions, especialment a través de joves actors i actrius. Alguns dels artistes presents seran Elena Gadel, Andrés Corchero, Cris Juanico, Natàlia Barrientos, Guim Puig, Paula Vicente, el Cor de Noies de l’Orfeó Català, Aurora Bauzà i Pere Jou, entre altres.\nMedalles d’Or a Arcadi Oliveres i Josefina Castellví\nEls actes institucionals de la Diada començaran el dijous, 9 de setembre, al Vendrell, municipi natal de Casals, on es farà el lliurament de les Medalles d’Or de la Generalitat. Aragonès les lliurarà a familiars d’Arcadi Oliveres i de l’oceanògrafa Josefina Castellví. La cerimònia serà a les 20.15 h a la plaça Bach del municipi, davant del monument de Josep Maria Subirachs dedicat a Casals, i serà presentat per Núria Jar. Hi haurà la guàrdia d’honor del cos de Mossos i es cantarà el ‘Cant de la senyera’.\nDivendres, 10 de setembre, el Parlament lliurarà les seves Medalles d’Or, dedicades a tots els “represaliats” a la causa general contra l’independentisme. A l’acte només hi assistirà una representació dels afectats. Al vespre el president de la Generalitat farà el tradicional missatge institucional per la Diada des del Recinte Modernista de Sant Pau, a Barcelona.\nEls actes de l’11-S començaran al matí amb l’ofrena a Rafael de Casanova. El president també assistirà a l’acte institucional a Josep Irla, al cementiri de Sant Feliu de Guíxols.\n— Diada Nacional de Catalunya — Font Màgica de Montjuïc — Hospital de Sant Pau — Parlament de Catalunya